Rudy Sarzo

Rudy Sarzo (s. 18. marraskuuta 1950 Kuuba) on yhdysvaltalainen rockmuusikko ja basisti, joka on toiminut uransa aikana useissa eri yhtyeissä.

Historia 

Rudy Sarzo syntyi ja vietti varhaislapsuutensa Kuubassa, kunnes muutti Yhdysvaltoihin perheensä mukana. Hän soitteli 1970-luvulla pienemmissä klubiyhtyeissä kunnes vuonna 1978 hän liittyi Los Angelesilaiseen Quiet Riot-yhtyeeseen basistiksi. Quiet Riot oli jo tehnyt kaksi albumia, mutta ne olivat julkaistu vain Japanissa. Yhtye oli suosittu LA:n klubiympyröissä, mutta levytyssopimusta kotimaassa ei alkanut kuulua. Kitaristina yhtyeessä oli huippulahjakas Randy Rhoads, joka liittyikin Ozzy Osbournen sooloyhtyeeseen vuonna 1979, ja tämän jälkeen Quiet Riot hajosi. 

Vuoden 1981 keväällä Ozzy Osbourne erotti yhtyeestään basisti Bob Daisleyn ja rumpali Lee Kerslaken. Kitaristi Randy Rhoads muisti Sarzon ja Sarzo pääsi basistiksi yhtyeeseen. Rumpuihin tuli Tommy Aldridge. Ozzy Osbourne nousi suosioon Pohjois-Amerikassa suurilla kiertueillaan ja kyseenalaisilla tempauksillaan, kuten puremalla elävää lepakkoa kesken konsertin. Myös Randy Rhoadsin kitarointi sai arvostusta. Vuoden 1982 maaliskuussa yhtyettä kohtasi tragedia kun Randy Rhoads kuoli lento-onnettomuudessa. Ystävänsä menettämisestä järkyttynyt Sarzo pysyi yhtyeessä aina vuoden 1982 syksyyn asti ja oli mukana Speak Of The Devil-livealbumilla sekä vuonna 1987 Rhoadsin muistoksi julkaistulla (vuosina 1980-1981 nauhoitetulla) Tribute-livealbumilla.

Seuraavaksi Sarzo palasi laulaja Kevin DuBrown uudelleenkasaamaan Quiet Riotiin. Vuonna 1983 julkaistu Metal Health nousi USA:n albumilistan ykköseksi ja singlenä julkaistu Slade-cover "Cum On Feel The Noize" ylsi top-5:een. Myös seuraavana vuonna julkaistu Condition Critical myi hyvin, joskaan ei edeltäjänsä tasoisesti. Toisen levyn jälkeen Sarzo jätti yhtyeen ja perusti Tommy Aldridgen, laulaja Rob Rockin ja kitaristi Tony MacAlpinen kanssa projektiyhtyeen M.A.R.S.. Se julkaisi vuonna 1987 Project: Driver-nimisen albumin.   

Sarzo ja Aldridge liittyivät vuonna 1987 Whitesnaken kiertueyhtyeeseen promotoimaan miljoonamyyntiin yltänyttä 1987-albumia. Whitesnaken uusi, "MTV-ystävällinen" kaupallinen tyyli puri yleisöön ja yhtye soitti täysille saleille. Seuraava albumi Slip Of The Tongue julkaistiin vuonna 1989 ja sitä seuranneen kiertueen jälkeen keulahahmo David Coverdale laittoi yhtyeen telakalle. Vuonna 1994 Whitesnake-miehet kitaristi Adrian Vandenberg, Sarzo, Aldridge mukanaan laulaja Ron Young perustivat Manic Eden-yhtyeen joka julkaisi samannimisen albumin samana vuonna. 

1990-luvun lopulla Quiet Riot kasattiin jälleen uudelleen ja Sarzo palasi yhtyeeseen basistiksi. Yhtye teki pari albumia ja kiertueita mutta Kevin DuBrown hankala persoona alkoi haitata yhtyeen kemiaa jonka seurauksena yhtye jälleen hajosi. Tämän jälkeen Sarzo oli mukana Yngwie Malmsteenin kiertuebändissä ja vuodesta 2004 eteenpäin Sarzo on ollut Dio-yhtyeen jäsen. Vuonna 2007 Ronnie James Dion ollessa Heaven And Hell-projektissa, Sarzo soittaa bassoa Blue Öyster Cultissa.

Diskografia 

Ozzy Osbourne:

Speak Of The Devil 1982
Tribute 1987

Quiet Riot:

Metal Health 1983
Condition Critical 1984
Alive And Well 1999
Guilty Pleasures 2001

M.A.R.S.:

Project:Driver 1987

Whitesnake:

Slip Of The Tongue 1989

Sam Kinison:

Have You Seen Me Lately? 1988
Leader Of The Banned 1990

Manic Eden:

Manic Eden 1994

Taustatietoa 

Musisoinnin ohella Rudy Sarzo toimii myös tietokoneanimaattorina 
Sarzo on tehnyt bassonsoiton oppikirjan sekä DVD:n
Vaikka Sarzo ja Aldridge ovat Ozzy Osbournen Diary Of A Madman-albumin kansikuvassa, eivät he soita itse albumilla. Sarzon kohdalla sama koskee myös Quiet Riotin vuoden 1978 kakkosalbumia jossa bassoa soittaa Kelly Garni. Quiet Riotin Metal Health-albumilla Sarzo jakaa basso-osuudet Chuck Wrightin ja Tony Cavazon kanssa. 
Sarzo on toiminut tuottajana ja basistina monien espanjankielisten rock-yhtyeiden kanssa. 
Ajastaan Randy Rhoadsin ja Ozzy Osbournen kanssa Sarzo on kirjoittanut vuonna 2006 julkaistun "Off The Rails"-nimisen teoksen.

Aiheesta muualla
 Rudy Sarzo - virallinen kotisivu 

Dio
Vuonna 1950 syntyneet
Yhdysvaltalaiset metallimusiikin basistit
Elävät henkilöt